ПРОТОКОЛ

Днес, 6 ноември 2020 г. от 10.00 часа в ИА Национален филмов център се проведе онлайн заседание на Комисията по подбора на българска номинация за участие в състезанието за чуждестранен пълнометражен филм на 93-тите награди „Оскар“ на Американската филмова академия, назначена със Заповед 126/05.10.2020 в състав: Милко Лазаров, Галина Тонева, Христо Христов, Павел Веснаков, Илия Костов, Иван Тонев, Проф. Емилия Стоева, Надежда Славова, Евтим Милошев, Лъчезар Велинов и Проф. Станислав Семерджиев. На заседанието присъстваха чрез онлайн връзка Милко Лазаров, Галина Тонева, Павел Веснаков, Илия Костов, Иван Тонев, Проф. Емилия Стоева, Надежда Славова, Лъчезар Велинов.

Заседанието се председателства от Милко Лазаров при следния дневен ред:

1. Избор на българското предложение за 93-тите награди „Оскар“ за чуждестранен пълнометражен филм.

Предложените филми са:

БАЩАТА, реж. Кристина Грозева и Петър Вълчанов, прод. Абраксас филм

В КРЪГ, реж. Стефан Командарев, прод. Арго филм

ЖИВИ КОМИНИ, реж. Радослав Спасов, прод. Дрийм тийм филм ООД

Съгласно Разпореждане № 140/05.11.2020 г. секретарят на комисията преброи 10 анкетни бланки, получени в ИА НФЦ преди началото на заседанието, от които 10 действителни и 0 недействителни. След като се сумираха резултатите от гласуването за българско предложение за 93-тите награди „Оскар“ за чуждестранен филм:

На първо място с 5 гласа е филмът БАЩАТА, реж. Кристина Грозева и Петър Вълчанов, прод. „Абраксас“

На второ място с 3 гласа е филмът В КРЪГ, реж. Стефан Командарев, прод. „Арго филм“

На трето място с 2 гласа е филмът ЖИВИ КОМИНИ, реж. Радослав Спасов, прод. „Дрийм тийм филм“ ООД

За българско предложение за 93-тите награди „Оскар“ за чуждестранен пълнометражен филм с пет гласа „ЗА“ беше определен филмът БАЩАТА, реж. Кристина Грозева и Петър Вълчанов, прод. „Абраксас“

Милко Лазаров – председател

Ирина Канушева – секретар